הקסטלי של סן מרינו

הקסטלי של סן מרינו (איטלקית Castelli; יחיד Castello – "קסטלו") הן היחידות האדמיניסטרטיביות המרכיבות את המדינה. בראש כל אחד מהקסטלי עומד ראש עיר המכונה "קפיטאנו די קסטלו" (Capitano di Castello) והוא מכהן לצד מועצה עירונית (Giunta di Castello) שבה שבעה או תשעה חברים. בכל אחד מהקסטלי מספר יישובים שאחד מהם נושא שם זהה לשם הקסטלו ומהווה את מקום מושבו של השלטון המקומי. למעט מקרה אחד, יישוב זה הוא גם הגדול בקסטלו. אף שמדובר בחלוקה האדמיניסטרטיבית העליונה – ולמעשה היחידה – במדינה, בשל ממדיהן הקטנים של סן מרינו ושל הקסטלי, דומים תפקידיהם של האחרונים לתפקידיהן של עיריות או מועצות מקומיות.

היסטוריה
עד שנת 1462 היו בסן מרינו חמש עיירות שכונו "גואלדרייה" (Gualdarie; יחיד Gualdaria – "גואלדריה"). בשנים 1462–1463 סופחו למדינה ארבע עיירות נוספות אשר זכו לכינוי "Castra subdita" (בקירוב "מקום/מחנה מסופח"), ושם זה השתבש עם השנים ל"קסטלו". ההבחנה בין ארבע הגואלדרייה לבין חמשת הקסטלי נותרה בעינה עד שהתקבל חוק ב-16 במרץ 1925 שהשווה את מעמדן של כל תשע העיירות, ומאז נקראות כולן "קסטלי". אותו חוק קבע כי ראשי הערים ימונו על ידי הפרלמנט, אך ב-1979 קבע חוק אחר כי ראשי הערים יבחרו בבחירות כלליות.

תשעת הקסטלי

 שם  איטלקית  שטח (קמ"ר)  אוכלוסייה 2023  דגל  סמל  הערות סן מרינו (הבירה)  San Marino Città  7.09  4,107  40px  20px  אחת מחמש הקהילות המקוריות אקואוויווה  Acquaviva  4.86  2,116  40px  20px  אחת מחמש הקהילות המקוריות בורגו מג'ורה  Borgo Maggiore  9.01  6,955  40px  20px  אחת מחמש הקהילות המקוריות קייזאנואובה  Chiesanuova  5.46  1,175  40px  20px  אחת מחמש הקהילות המקוריות דומניאנו  Domagnano  6.62  3,583  40px  20px  אחת מחמש הקהילות המקוריות פאטאנו  Faetano  7.75  1,172  40px  20px  סופחה ב-1463 פיורנטינו  Fiorentino  6.57  2,614  40px  20px  סופחה ב-1462 מונטג'ארדינו  Montegiardino  3.31  1,006  40px  20px  סופחה ב-1462 סראוואלה Serravalle  10.53  11,180  40px  20px  סופחה ב-1462

קישורים חיצוניים

 אתר מזכירות המדינה ליחסים עם הקסטלי ומועצותיהם
 נתוני אוכלוסייה, דצמבר 2023

*
קסטלי
קטגוריה:רמת החלוקה המנהלית הראשונה לפי מדינה_